**HATÁSVIZSGÁLAT**

***A jogalkotásról*** szóló 2010. évi CXXX. törvény (a továbbiakban: Jat.) 17. §-a szerint:

„**17. §** (1) A jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről önkormányzati rendelet esetén a helyi önkormányzat képviselő-testületét tájékoztatni kell.

(2) A hatásvizsgálat során vizsgálni kell

a) a tervezett jogszabály valamennyi jelentősnek ítélt hatását, különösen

aa) társadalmi, gazdasági, költségvetési hatásait,

ab) környezeti és egészségi következményeit,

ac) adminisztratív terheket befolyásoló hatásait, valamint

b) a jogszabály megalkotásának szükségességét, a jogalkotás elmaradásának várható következményeit, c) a jogszabály alkalmazásához szükséges személyi, szervezeti, tárgyi és pénzügyi feltételeket”.

A**Csorvás Város Önkormányzata 2018. évi költségvetéséről**szóló 2/2018.(III.12.) önkormányzati rendeletét módosító rendelet-tervezetben foglaltak várható hatásai – a Jat. 17. § (2) bekezdésben foglalt elvárások tükrében – az alábbiak szerint összegezhetőek:

**Előzetes hatásvizsgálat**

1. **A rendelet társadalmi hatásai**

A költségvetési rendelet alapján végrehajtott gazdálkodás az állampolgárok számára nyomon követhető, átfogó képet ad az önkormányzat pénzügyi helyzetéről, a végrehajtandó feladatokról, továbbá a feladatok ellátásához rendelt tárgyi és személyi feltételekről. Lehetőséget teremt az önkormányzati gazdálkodás társadalmi ellenőrzésére.

1. **A rendelet gazdasági, költségvetési hatásai**

A rendelet-tervezet magában foglalja Csorvás Város Önkormányzata és az önkormányzat irányítása alá tartozó költségvetési intézmények költségvetését. A 2018. évre vonatkozóan a költségvetésről szóló 2/2018.(III.12.) önkormányzati rendeletben, és az annak módosításaiban meghatározott kiadási előirányzatok mértékéig vállalható kötelezettség. A költségvetési rendelet, és annak módosításai alapvető szabályokat határoznak meg az önkormányzat éves gazdálkodására vonatkozóan.

1. **A rendelet környezeti, egészségi következményei**

Nem releváns.

1. **A rendelet adminisztratív terheket befolyásoló hatásai**

Nem releváns.

1. **A rendelet megalkotásának szükségessége, a jogalkotás elmaradásának várható következményei**

A Magyarország helyi önkormányzatairól szóló 2011. évi CLXXXIX. törvény 111. § (2) bekezdése rendelkezik arról, hogy: „111. § (2) A helyi önkormányzat gazdálkodásának alapja az éves költségvetése…”

Az államháztartásról szóló 2011. évi CXCV. törvény 34. § (4) bekezdése rögzíti, hogy a képviselő-testület – az első negyedév kivételével – negyedévenként módosítja a költségvetési rendeletét.

Az idézett törvényhelyek rendelkezéseiből következik, hogy a költségvetési rendelet módosításának elmaradása mulasztásos törvénysértést valósítana meg, ami alapul szolgálhatna arra, hogy a törvényességi felügyeletet gyakorló Kormányhivatal a jogszabálysértés miatt törvényességi felhívással éljen.

1. **A rendelet alkalmazásához szükséges személyi, szervezeti, tárgyi és pénzügyi feltételek**

A rendelet végrehajtásával kapcsolatban a személyi, szervezeti, tárgyi és pénzügyi feltételek rendelkezésre állnak.